b'\n_START_ARTICLE_\nSisin kylkiv\xc3\xa4lilihas\n_START_PARAGRAPH_\nSisimm\xc3\xa4t kylkiv\xc3\xa4lilihakset (t. kylkiluuv\xc3\xa4lilihakset) (lat. musculi intercostales intimi) kuuluvat uloshengityslihaksiin. Ne muodostavat sisempien kylkiv\xc3\xa4lilihasten alle kylkiluiden v\xc3\xa4liin ohuen lihaslevyn, joka saattaa puuttua ylimpien kylkiluiden kohdalta. Sisimm\xc3\xa4t kylkiv\xc3\xa4lilihakset ovat kylkiv\xc3\xa4lilihaksista heikoimmin erottuvat, ja ne luetaankin usein osaksi sisempi\xc3\xa4 kylkiv\xc3\xa4lilihaksia._NEWLINE_Kuten sisempien, my\xc3\xb6s sisimpien kylkiv\xc3\xa4lilihaksien lihassyyt kulkevat kohtisuoraan ulompien kylkiv\xc3\xa4lilihasten syihin n\xc3\xa4hden eli lateraalisessa kohdassa kranioventraalisesti eli posteroinferiorisesti._NEWLINE_Sisimpi\xc3\xa4 kylkiv\xc3\xa4lilihaksia kuten muitakin kylkiv\xc3\xa4lilihaksia hermottavat kylkiv\xc3\xa4lihermot (selk\xc3\xa4ydinhermoista T1\xe2\x80\x93T11).'